1979 m. rugsėjo 11 d. Tarybos direktyva dėl valstybių narių įstatymų, susijusių su karšto vandens skaitikliais, suderinimo



Oficialusis leidinys L 259 , 15/10/1979 p. 0001 - 0009

specialusis leidimas suomių kalba: skyrius 13 tomas 10 p. 0109

specialusis leidimas graikų k.: skyrius 13 tomas 9 p. 0003

specialusis leidimas švedų kalba: skyrius 13 tomas 10 p. 0109

specialusis leidimas ispanų kalba: skyrius 13 tomas 10 p. 0219

specialusis leidimas portugalų kalba skyrius 13 tomas 10 p. 0219

CS.ES skyrius 13 tomas 005 p. 404 - 412

ET.ES skyrius 13 tomas 005 p. 404 - 412

HU.ES skyrius 13 tomas 005 p. 404 - 412

LT.ES skyrius 13 tomas 005 p. 404 - 412

LV.ES skyrius 13 tomas 005 p. 404 - 412

MT.ES skyrius 13 tomas 005 p. 404 - 412

PL.ES skyrius 13 tomas 005 p. 404 - 412

SK.ES skyrius 13 tomas 005 p. 404 - 412

SL.ES skyrius 13 tomas 005 p. 404 - 412



Tarybos direktyva 1979 m. rugsėjo 11 d. dėl valstybių narių įstatymų, susijusių su karšto vandens skaitikliais, suderinimo (79/830/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi valstybėse narėse karšto vandens skaitiklių konstrukcijai ir kontrolės metodams taikomos privalomosios nuostatos, kurios yra skirtingos įvairiose valstybėse narėse, ir todėl tai trukdo prekiauti šiais matuokliais; kadangi dėl to būtina šias nuostatas suderinti; kadangi 1971 m. liepos 26 d. Tarybos direktyva 71/316/EEB dėl valstybių narių įstatymų, susijusių su bendromis matavimo priemonių ir metrologinės kontrolės metodų nuostatomis [3], su pakeitimais, padarytais Stojimo akte [4], nustatė EEB modelio patvirtinimo ir EEB pirminės patikros procedūras; kadangi pagal šią direktyvą turėtų būti nustatyti karšto vandens skaitiklių konstrukcijos ir veikimo techniniai reikalavimai; kadangi šie reikalavimai privalo būti įvykdyti ir kontrolė atlikta, ir atitinkami ženklai ir žymenys pritvirtinti prieš laisvai importuojant, parduodant ir naudojant šiuos matuoklius, PRIĖMĖ ŠIĄ DIREKTYVĄ: 1 straipsnis Ši direktyva taikoma karšto vandens skaitikliams, skirtiems per juos tekančio karšto vandens tūriui nuolat matuoti. Tokiuose skaitikliuose įmontuojamas matavimo įtaisas, sujungtas su rodomuoju įtaisu. Šioje direktyvoje "karštas vanduo" yra vanduo, kurio temperatūra yra aukštesnė kaip 30 °C, bet neviršija 90 °C. Karšto vandens skaitikliams, kurie montuojami į cirkuliacines šiluminės energijos perdavimo sistemas, ši direktyva netaikoma. 2 straipsnis Karšto vandens skaitikliai, kurie gali būti ženklinami EEB ženklais ir žymenimis, yra aprašyti šios direktyvos priede. Jiems privalomas EEB modelio patvirtinimas ir jie turi būti pateikti EEB pirminei patikrai. 3 straipsnis Nė viena valstybė narė negali atsisakyti, drausti arba riboti karšto vandens skaitiklių, pažymėtų EEB modelio patvirtinimo ženklu ir EEB pirminės patikros žymeniu, pateikimo į rinką arba naudojimo, remdamasi jų metrologinėmis savybėmis. 4 straipsnis 1. Valstybės narės priima įstatymus ir kitus teisės aktus, kurie, įsigalioję iki 1982 m. sausio 1 d., įgyvendina šią direktyvą, ir apie tai jos nedelsdamos praneša Komisijai. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus. 5 straipsnis Ši direktyva skirta valstybėms narėms. Priimta Briuselyje, 1979 m. rugsėjo 11 d. Tarybos vardu Pirmininkas Ray Mac Sharry [1] OL C 131, 1978 6 5, p. 85. [2] OL C 269, 1978 11 13, p. 44. [3] OL L 202, 1971 9 6, p. 1. [4] OL L 73, 1972 3 27, p. 14. -------------------------------------------------- PRIEDAS I. TERMINAI IR APIBRĖŽIMAI 1.0. Šis priedas taikomas tik tiems karšto vandens skaitikliams, (toliau – skaitikliai), kurių veikimas yra mechaninis. Tokiuose skaitikliuose naudojamos tūrinės kameros su judančiomis sienelėmis arba taikomas tekančio vandens poveikis mentiniam rotoriui (radialinei arba ašinei turbinai). Šis priedas netaikomas karšto vandens skaitikliams su elektroniniais įtaisais. 1.1. Srautas Srautas yra vandens tūris, pratekantis per skaitiklį per laiko vienetą. 1.2. Pateiktas tūris Pateiktas tūris yra visas vandens tūris, pratekėjęs per skaitiklį per apibrėžtą laiko tarpą. 1.3. Didžiausiasis srautas (Qmax) Didžiausiasis srautas Qmax yra didžiausias srautas, kuriam esant ribotą laikotarpį skaitiklis turi veikti be gedimų, neviršydamas didžiausių leistinų paklaidų ir didžiausios leistinos slėgio nuostolių vertės. 1.4. Vardinis srautas (Qn) Vardinis srautas Qn yra lygus pusei didžiausiojo srauto Qmax. Jis išreiškiamas kubiniais metrais per valandą ir yra vartojamas skaitikliui apibūdinti. Esant vardiniam srautui, skaitiklis turi būti tinkamas įprastiniam naudojimui, t. y. esant pastovioms ir kintamoms veikimo sąlygoms neviršyti didžiausių leistinų paklaidų. 1.5. Mažiausiasis srautas (Qmin) Mažiausiasis srautas Qmin yra srautas, virš kurio skaitiklis neturi viršyti didžiausių leistinų paklaidų. Jis apibūdinamas kaip Qn funkcija. 1.6. Srauto matavimo sritis Vandens skaitiklio srauto matavimo sritis yra apribota didžiausiojo, Qmax, ir mažiausiojo, Qmin, srauto vertėmis. Ji padalyta į dvi zonas – viršutinę ir apatinę, turinčias skirtingas didžiausias leistinas paklaidas. 1.7. Pereinamasis srautas (Qt) Pereinamasis srautas Qt yra srautas, dalinantis srauto matavimo sritį į viršutinę ir apatinę zonas. Esant šiam srautui, leistinos paklaidos tampa netolygiomis. 1.8. Didžiausia leistina paklaida Didžiausia leistina paklaida yra kraštutinė leistinos paklaidos vertė, kurią leidžia ši direktyva skaitiklio EEB modeliui patvirtinti ir EEB pirminei patikrai. 1.9. Slėgio nuostoliai Slėgio nuostoliai yra slėgio krytis, kurį sukelia vamzdyje sumontuotas skaitiklis. II. METROLOGINĖS SAVYBĖS 2.1. Didžiausia leistina paklaida Didžiausia paklaida, leistina apatinėje srauto matavimo srities zonoje nuo Qmin (įskaitant) iki Qt (neįskaitant), yra ± 5 %. Didžiausia paklaida, leistina viršutinėje srauto matavimo srities zonoje nuo Qt iki Qmax (imtinai), yra ± 3 %. 2.2. Metrologinės klasės Vandens skaitikliai pagal pirmiau apibrėžtas Qmin ir Qt vertes yra skirstomi į keturias metrologines klases, nurodytas šioje lentelėje: Klasė | nQ | < 15 m3/h | ≥15 m3/h | A klasė Qmin vertė | 0,04 Qn | 0,08 Qn | Qt vertė | 0,10 Qn | 0,20 Qn | B klasė Qmin vertė | 0,02 Qn | 0,04 Qn | Qt vertė | 0,08 Qn | 0,15 Qn | C klasė Qmin vertė | 0,01 Qn | 0,02 Qn | Qt vertė | 0,06 Qn | 0,10 Qn | D klasė Qmin vertė | 0,01 Qn | | Qt vertė | 0,015 Qn | | III. TECHNOLOGINĖS SAVYBĖS 3.1. Konstrukcija – bendrosios nuostatos Skaitikliai turi būti sukonstruoti taip, kad: - ilgai tarnautų ir būtų apsaugoti nuo apskaitos klastojimo, - naudojant juos normaliomis sąlygomis atitiktų šios direktyvos nuostatas. Avarinį atgalinį tekėjimą skaitikliai turi atlaikyti nesugesdami ir nekeisdami metrologinių savybių; tuo pačiu metu atgalinis tekėjimas turėtų būti užfiksuotas. 3.2. Medžiagos Skaitiklis turi būti pagamintas iš tokio stiprumo ir stabilumo medžiagų, kurios atitiktų skaitiklio paskirtį. Medžiagos, iš kurių pagamintas skaitiklis, turi būti atsparios vidinei ir normaliai išorinei korozijai ir, jeigu yra būtina, turi būti padengtos atitinkamomis paviršiaus apsaugos priemonėmis. Vandens temperatūros svyravimai nuo 0 °C iki 110 °C neturi neigiamai paveikti medžiagų, iš kurių pagamintas skaitiklis. 3.3. Vientisumas – atsparumas slėgiui ir temperatūros poveikiui Be gedimų, protėkio, sunkimosi per sieneles arba pastovaus deformavimo skaitiklis turi neribotą laikotarpį išlaikyti ištisai cirkuliuojančio vandens 90 oC temperatūrą ir pastovų slėgį, vadinamą didžiausiu darbiniu slėgiu, kuriam jis yra suprojektuotas. Mažiausia šio slėgio vertė yra 10 barų. 3.4. Slėgio nuostoliai Slėgio nuostolių vertė nustatoma per EEB modelio patvirtinimo bandymus. Ji neturi viršyti 0,25 barų, esant vardiniam srautui, ir 1 baro, esant didžiausiajam srautui. Remiantis bandymo rezultatais, skaitikliai skirstomi į keturias grupes pagal tai, ar slėgio nuostoliai, esant didžiausiam srautui, neviršija vienos iš šių verčių: 1; 0,6; 0,3 ir 0,1 baro. Ši vertė turi būti nurodyta EEB modelio patvirtinimo liudijime. 3.5. Rodomasis įtaisas Rodomasis įtaisas, lyginant skirtingų jo sudedamųjų elementų padėtis, turi patikimai, aiškiai ir vienareikšmiškai pateikti duomenis apie išmatuotą vandens tūrį, išreikštą kubiniais metrais. Tūrį gali rodyti: a) viena arba kelios rodyklės apskritoje skalėje; b) nuosekli skaitmenų seka viename arba keliuose langeliuose; c) šių dviejų sistemų derinys. Kubiniai metrai ir jų kartotiniai vienetai nurodomi juoda spalva, o kubinio metro dalys – raudona spalva. Tikrasis arba regimasis skaitmenų aukštis turi būti ne mažesnis kaip 4 mm. Skaitmeniniuose rodomuosiuose įtaisuose (b ir c variantai) visų skaitmenų regimasis poslinkis turi būti nukreiptas vertikaliai aukštyn. Bet kurio dešimtuko skaitmens padidėjimas turi būti užbaigtas tuo pat metu, kai kitas žemesnio dešimtuko skaitmuo persisuka iš 9 į 0. Varianto c atveju skrituliukas, kuriame nurodyti mažiausios reikšmės skaitmenys, gali pastoviai judėti. Turi būti aiškiai rodomas visas kubinių metrų kiekis. Rodomieji įtaisai su rodyklėmis (a ir c variantai) turi judėti pagal laikrodžio rodyklę. Bet kurios rodmenų skalės padalos vertė kubiniais metrais turi būti išreikšta 10n, kur n yra teigiamas arba neigiamas sveikas skaičius arba nulis, taip sudarant nuoseklią dešimtainę seką. Tokie duomenys, kaip x 1000 – x 100 – x 10 – x 1 – x 0,1 – x 0,01 – x 0,001, turi būti nurodomi ties kiekviena iš rodmenų skalės dalių. Abiem atvejais (ciferblatinis ir skaitmeninis rodomasis įtaisas): - vieneto simbolis m3 turi būti nurodytas arba ant ciferblato, arba prie pat skaitmeninių rodmenų, - greičiausiai judantis įžiūrimas graduotas elementas – kontrolinis elementas – turi pastoviai judėti; jo skalės padalos vertė yra žinoma kaip patikros padalos vertė. Šis kontrolinis elementas gali būti pastovi sudėtinė dalis arba gali būti laikinai įtaisytas, kaip nuimama dalis. Šios dalys neturi daryti jokios juntamos įtakos skaitiklio metrologinėms savybėms. Atstumas tarp patikros skalės padalų negali būti mažesnis negu 1 mm ir didesnis negu 5 mm. Skalė turi būti sudaryta: - arba iš vienodo storio linijų, kurių storis neviršija ketvirčio atstumo tarp dviejų šalia esančių linijų ašių ir besiskiriančių tiktai ilgiu, - arba iš skirtingo kontrastingumo, vienodo pločio, lygaus patikros skalės padalos vertei, juostų. 3.6. Skaitmenų kiekis ir patikros skalės padalos vertė Rodomasis įtaisas, negrįždamas į nulinę padėtį, turi registruoti tūrį, išreikštą kubiniais metrais, atitinkantį mažiausiai 1999 darbo valandas esant vardiniam srautui. Patikros skalės padalos didumas turi remtis formule 1 x 10n arba 2 x 10n, arba 5 x 10n. Patikros metu jis turi būti pakankamai mažas, kad būtų užtikrinta ne didesnė nei 0,5 % matavimo paklaida (tariant, kad skaitymo paklaida sudaro ne daugiau kaip pusę mažiausios skalės padalos vertės) ir kad, esant mažiausiajam srautui, bandymas neužtruktų ilgiau nei pusantros valandos. Tam, kad parodytų matavimo įtaiso judėjimą iki tol, kol tai tampa matoma rodomajame įtaise, gali būti pridedamas papildomas įtaisas (krumpliaratis, diskas su žymenimis ir kt.). 3.7. Derintuvas Skaitiklyje gali būti įmontuotas derintuvas, kuriuo galima keisti sąryšį tarp rodomo tūrio ir faktiškai pratekėjusio tūrio. Toks įtaisas yra privalomas skaitikliams, kuriuose vanduo teka per mentinį rotorių. 3.8. Greitinimo įtaisas Draudžiama naudoti greitinimo įtaisą mažesnio nei Qmin skaitiklio greičiui padidinti. 3.9. Papildomieji įtaisai Skaitiklyje galima įmontuoti impulsų generatorių, jeigu jis pastebimai neveikia skaitiklio metrologinių savybių. EEB modelio patvirtinimo liudijimas gali numatyti papildomus specialiai pritvirtinamus arba nuimamus įtaisus, kurie leistų skaitiklį patikrinti automatiškai. IV. ŽYMENYS IR ĮRAŠAI 4.1. Identifikavimo įrašai. Ant skaitiklio korpuso, rodomojo įtaiso ciferblato, arba ant informacinės lentelės įskaitomu ir neištrinamu būdu atskirai arba grupėmis privaloma pateikti tokią informaciją: a) gamintojo pavadinimas arba firmos vardas, arba jos prekės ženklas; b) metrologinė klasė ir vardinis srautas Qn, išreikštas kubiniais metrais per valandą; c) pagaminimo metai ir individualus serijinis numeris; d) viena arba dvi rodyklės, rodančios tekėjimo kryptį; e) EEB modelio patvirtinimo ženklas; f) didžiausias darbinis slėgis barais, jeigu jis viršija 10 barų; g) didžiausia darbinė temperatūra pavidalu: 90 oC; h) jeigu skaitiklis gali tinkamai veikti tiktai vertikalioje padėtyje – raidė V, jei tik horizontalioje padėtyje – raidė H. 4.2. Patikros žymenų išdėstymas EEB patikros žymenims turi būti palikta vieta ant pagrindinės skaitiklio dalies (paprastai korpuso), kuri yra matoma jo neišardžius. 4.3. Plombavimas Skaitikliuose turi būti įmontuoti apsauginiai įtaisai, kuriuos būtų galima užplombuoti taip, kad garantuotų, jog nei prieš tinkamai įrengiant skaitiklį, nei vėliau skaitiklis ir jo derintuvas negali būti išardyti arba pakeisti, nepažeidžiant apsauginių įtaisų. V. EEB modelio patvirtinimas 5.1. Procedūra EEB modelio patvirtinimo procedūra atitinka Direktyvoje 71/316/EEB aprašytą procedūrą. 5.2. Modelio bandymai Po to, kai pateikus prašymą įsitikinama, kad pateiktas pavyzdys atitinka šios direktyvos reikalavimus, įgaliotoji tarnyba privalo atlikti laboratorinius bandymus šiomis sąlygomis: 5.2.1. Bandymams skirtų skaitiklių skaičius Gamintojo pateiktinų skaitiklių skaičius turi atitikti šią lentelę: n3Vardinis srautas Q m/h | Skaitiklių skaičius | | | | | | | | Qn | < | 1,5 | 10 | 1,5 | ≤ | Qn | < | 15 | 3 | | | Qn | ≥ | 15 | 2 | Atsižvelgdamos į tai, kaip vyksta bandymai, kompetentingos tarnybos gali: - nuspręsti netęsti bandymų su visais pateiktais skaitikliais, arba - pareikalauti iš gamintojo papildomų skaitiklių bandymams tęsti. 5.2.2. Slėgis Atliekant 5.2.4 punkte nurodytus metrologinius bandymus, slėgis skaitiklio išėjime turi būti pakankamai didelis, kad nekiltų kavitacija. 5.2.3. Bandymų įranga Paprastai kiekvienas skaitiklis turi būti bandomas atskirai, kad būtų tiksliai parodytos kiekvieno iš jų individualios savybės. Konkrečios valstybės narės metrologijos tarnyba privalo imtis visų reikiamų priemonių, kad santykinė paklaida matuojant pratekėjusio vandens tūrį neviršytų 0,3 %, įskaitant įvairius įrangos paklaidų šaltinius. Didžiausia leistina įrangos slėgio matavimo paklaida yra 5 %, o slėgio nuostolių matavimo – 2,5 %. Kiekvieno bandymo metu santykinis srauto svyravimas neturi viršyti 2,5 % tarp Qmin bei Qt ir 5 % tarp Qt ir Qmax. Didžiausia leistina temperatūros matavimo paklaida yra 1oC. Suinteresuotos valstybės narės metrologijos tarnyba privalo patvirtinti įrangą, neatsižvelgiant į tai, kur bandymai yra atliekami. 5.2.4. Bandymai 5.2.4.1. Bandymo procedūra Bandymai susideda iš šių veiksmų, atliekamų nurodyta tvarka: 1. atsparumo slėgiui bandymas; 2. paklaidų kreivių priklausomybės nuo srauto nustatymas, siekiant išsiaiškinti slėgio ir temperatūros poveikį, esant normalioms įrengimo sąlygoms (tiesūs vamzdžiai prieš skaitiklį ir už jo, susiaurėjimai, kliūtys ir kt.), gamintojo numatytoms šiam skaitiklio modeliui; 3. slėgio nuostolių nustatymas; 4. pagreitintas susidėvėjimo bandymas; 5. atsparumo šiluminiam smūgiui bandymas (skaitikliams, kurių vardinis srautas Qn neviršija 10 m3/h). 5.2.4.2. Bandymų aprašymas Bandymai turi būti atliekami šia tvarka: - atsparumo slėgiui bandymas yra atliekamas dviem etapais, esant 85 (± 5) °C temperatūrai: a) kiekvienas skaitiklis turi be protėkių ir sunkimosi per sieneles 15 minučių išlaikyti slėgį, 1,6 karto viršijantį didžiausią darbinį slėgį (žr. 4.1 punkto f papunktį); b) kiekvienas skaitiklis turi be gedimų ir užsikimšimų 1 minutę atlaikyti slėgį, dvigubai didesnį už didžiausią darbinį slėgį (žr. 4.1 punkto f papunktį), - paklaidos kreivių rezultatai ir slėgio nuostolių bandymai turi duoti pakankamą taškų skaičių tam, kad būtų galima patikimai nubrėžti kreives visoje apkrovos srityje, - pagreitintas susidėvėjimo bandymas atliekamas pagal šią lentelę: Vardinis skaitiklio srautas | Bandymo srautas ir temperatūra | Bandymo tipas | Pertraukimų skaičius | Pauzių trukmė | Veikimo trukmė tekant bandymo srautui | Paleidimų ir sustabdymų trukmė (s) | Qn≤10 m3/h | Qn ir (50 ± 5) oC | Su pertraukimais | 100000 | 15 s | 15 s | 0,15 (Qn) [1] mažiausiai 1 s | Qmax ir (85 ± 5) oC | Ištisinis | | | 100 h | | Qn> 10m3/h | Qn ir (50 ± 5) oC | Ištisinis | | | 500 h | | Qmax ir (85 ± 5) oC | Ištisinis | | | 200 h | | Prieš pirmąjį bandymą ir po kiekvienos bandymų serijos tomis pačiomis sąlygomis turi būti nustatytos matavimo paklaidos mažiausiai šioms srauto vertėms: Q — Q — 0•5 Q — Q max Kiekvieno bandymo metu vandens kiekio, pratekančio per skaitiklį, turi užtekti pasukti patikrinimų skalės rodyklę arba skrituliuką per vieną arba kelis pilnus sūkius siekiant išvengti ciklinio iškreipio. - atsparumo šiluminiam smūgiui bandymas susideda iš 25 ciklų, atliekamų pagal šią lentelę: Vandens temperatūra | Srautas | Trukmė | 85 oC ± 5 °C | Qmax | 8 min | — | 0 | nuo 1 iki 2 min | Šaltas vanduo | Qmax | 8 min | — | 0 | nuo 1 iki 2 min | 5.2.5. EEB modelio sąlygos Skaitiklio modelis turi būti patvirtintas, jeigu: a) jis atitinka šios direktyvos ir jos priedo administracines, technines ir metrologines nuostatas; b) 5.2.4.1 punkto 1, 2, ir 3 papunkčiuose nurodyti bandymai parodo, kad jo metrologinės ir technologinės savybės atitinka šio priedo II ir III dalis; c) atlikus pagreitinto susidėvėjimo ir atsparumo šiluminiam smūgiui bandymus, paklaidų kreivės poslinkis pradinės kreivės atžvilgiu yra ne didesnis kaip 1,5 % srauto ribose tarp Qt ir Q max ir ne didesnis kaip 3 % tarp Qmin ir Qt. 5.3. EEB modelio patvirtinimo liudijimas EEB modelio patvirtinimo liudijimas gali numatyti galimybę atlikti tikslumo bandymą pirminės patikros su šaltu vandeniu metu. Ši galimybė suteikiama tiktai tada, jei nagrinėjant EEB modelio patvirtinimą, karšto ir šalto vandens taisyklių lygiavertiškumo analizė parodo, kad galima atlikti tikslumo bandymą šaltu vandeniu, ir kad šį bandymą išlaikantis skaitiklis atitinka 2.1 punkte nurodytas didžiausias leistinas paklaidas. Tokiu atveju EEB modelio patvirtinimo liudijime turi būti pateiktas šio bandymo aprašymas ir atitinkami reikalavimai, ypač dėl leistinų paklaidų ir bandymo srautų. VI. EEB PIRMINĖ PATIKRA EEB pirminės patikros procedūra yra tokia, kaip aprašyta Tarybos direktyvoje 71/316/EEB. 6.1. Patikros metodai EEB pirminė patikra turi būti atliekama valstybės narės metrologijos tarnybos patvirtintoje vietoje. Patalpų išdėstymas ir bandymų įranga turi būti tokia, kad patikrą galima būtų atlikti saugiomis, patikimomis sąlygomis, negaišinant asmens, atsakingo už bandymus, laiko. Turi būti laikomasi 5.2.3 punkto reikalavimų, išskyrus temperatūros reikalavimus, kai bandymai atliekami su šaltu vandeniu pagal nuostatas, kurios gali būti nurodytos EEB modelio patvirtinimo liudijime. Bandymų centre gali būti sudarytos sąlygos atlikti bandymus skaitiklių serijoms. Kiekvieno skaitiklio išėjime turi būti pakankamas slėgis, kad nekiltų kavitacija, ir gali prireikti specialių priemonių skaitiklių tarpusavio poveikiui išvengti. Bandymų įrenginyje gali būti automatiniai įtaisai, apylankos sklendės, srauto ribotuvai ir kt., jei yra aiškiai apibrėžta kiekviena bandymo grandinė, esanti tarp tikrinamų skaitiklių ir kontrolinių talpų, ir jei bet kuriuo metu galima patikrinti tos grandinės vidinį sandarumą. Gali būti panaudota bet kuri vandens tiekimo sistema, tačiau jeigu vienu metu veikia kelios bandymų grandinės, tarp jų neturi atsirasti tarpusavio poveikio, nesuderinamo su 5.2.3 punkto reikalavimais. Jeigu kontrolinė talpa yra padalyta į kelias sekcijas, skiriamosios sienelės turi būti pakankamai tvirtos, kad sekcijos talpos tūris nekistų daugiau kaip 0,2 %, atsižvelgiant į tai, ar šalia esančios sekcijos yra užpildytos ar tuščios. 6.2. Bandymų procedūra Skaitikliai turi atitikti patvirtintą modelį. EEB pirminė patikra susideda iš atsparumo slėgiui ir tikslumo bandymų. 6.2.1. Atsparumo slėgiui bandymas Atsparumo slėgiui bandymas gali būti atliekamas su šaltu vandeniu. Jis turi trukti vieną minutę, esant 1,6 karto didesniam slėgiui negu didžiausias darbinis slėgis. Bandymo metu neturi būti jokio protėkio ar sunkimosi per skaitiklio sieneles. 6.2.2. Tikslumo bandymas 6.2.2.1. Tikslumo bandymas su karštu vandeniu Tikslumo bandymas paprastai atliekamas su karštu vandeniu esant 50 (± 5) °C temperatūrai ir mažiausiai trims srauto vertėms: a) tarp 0,9 Qmax ir Qmax b) tarp Qt ir 1,1 Qt c) tarp Qmin ir 1,1 Qmin Šių bandymų metu skaitiklis turi atitikti 2.1. punkte nurodytas didžiausias leistinas paklaidas. Jeigu visos nustatytos paklaidos yra vieno ženklo, skaitiklis turi būti suderintas taip, kad ne visos paklaidos viršytų pusę didžiausios leistinos paklaidos. 6.2.2.2. Tikslumo bandymas su šaltu vandeniu Jei tai numatyta EEB modelio patvirtinimo liudijime, tikslumo bandymas gali būti atliekamas su šaltu vandeniu. Tuo atveju bandymas atliekamas pagal tvarką, nurodytą modelio patvirtinimo liudijime. [1] yra skaičius, lygus Qn vertei, išreikštai m3/h. --------------------------------------------------